مالي غيرك .. حبيب
انت كلشي بدنيتي
غير وجهك ما اشوف
يا ضحكتني ودمعتي
بلا حبك ما اعيش
صارلي حبك نفس
جبل ما هز قلبي شي
والي هزتي انته بس
انته بالدنيا نصيبي الي انتضرته
سند لقلبي اريدك يل كسرته
اذه قلبي الحب … خله دمعي يصب
ابجي وتعذب واصيحن .. اخ عيني
لونت كل السواد
جان تارس عالمي
انت نور وشي عجيب
وما اصدك ادمي
وطيبت كل الجروح
صلحت كل الغلط
اقوى هم عندي يصير
ينمحي بوسه فقط
انته مو بس قطعه مني انته روحي
يل وضوحك ربي جابه بقد وضوحي
واني شي ملكك ..وعمري ما اتركك
من غرامك اخ قلبي.. واخ عيني
انتهى الماضي الحزين
وكلشي من ذهني انمحى
يل احبك حب نظيف
بزمن حب المصلحه
اي نعم هذا الصحيح .. انته حبي الابدي
حتى اذا تزعلني حيل .. ولو عفتني لوحدي
الك ناذر وقتي كله .. وكل زماني
بس الك هذا حبيبي … المو ثاني
وابقى اضحيلك وكلشي اسويلك
وانته مو يمي واصيحن .. اخ عيني